[{"text_idx": "#000000", "text": "ar gyfer Arweinyddiaeth Addysgol Cymru"}, {"text_idx": "#000001", "text": "Sefydlwyd yr Academi Genedlaethol ar gyfer Arweinyddiaeth Addysgol (Academi Arweinyddiaeth) yn 2018, o dan Ddeddf Cwmni\u0308au 2006. Fel corff hyd braich, ei brif ro\u0302l yw cyflawni cyfrifoldebau a bennwyd yng nghyd-destun nodau strategol Llywodraeth Cymru."}, {"text_idx": "#000002", "text": "Cyfrannu at ddatblygu galluoedd proffesiynol arweinwyr presennol a darpar arweinwyr ar draws y system addysg drwy ddarparu cydlyniad a sicrhau ansawdd ar gyfer yr ystod o gyfleoedd datblygu arweinyddiaeth addysgol sydd ar gael yng Nghymru\nGweithredu fel arweinydd agweddau; gan ddatblygu, cyfleu a gweithredu gweledigaeth a strategaeth ar gyfer arweinyddiaeth addysgol yng Nghymru.\nBod yn aelod uchel ei barch a gweithgar o\u2019r haen ganol addysgol ac yn ddolen gyswllt gyntaf i\u2019r gweithlu addysgol ar faterion arweinyddiaeth."}, {"text_idx": "#000003", "text": "Mae\u2019r Academi Arweinyddiaeth yn elfen ganolog o\u2019r daith o ddiwygio\u2019r gyfundrefn addysg a nodir yn Addysg yng Nghymru: cenhadaeth ein cenedl, lle mae Llywodraeth Cymru yn ei nodi fel sbardun allweddol Amcan Galluogi 2: Arweinyddiaeth sy\u2019n cydweithio i godi safonau."}, {"text_idx": "#000005", "text": "Trwy greu\u2019r amodau sydd eu hangen i ysbrydoli arweinwyr, bydd yr Academi Genedlaethol ar gyfer Arweinyddiaeth Addysgol yn cyfoethogi bywydau ein plant a\u2019n pobl ifanc, gan eu helpu i ddatblygu fel dysgwyr uchelgeisiol a galluog; yn unigolion iach a hyderus; cyfranwyr mentrus, creadigol; ac fel dinasyddion moesegol, gwybodus."}]